PAYTM11
పేటిఎం బ్యాంక్‌ ప్రారంభం
ముంబై, మే 24: డిజిటల్‌ పేమెంట్స్‌సంస్థ పేటిఎం పేమెంట్‌బ్యాంకు కార్యకలాపాలు ప్రారంభించింది. మొత్తం 50 కోట్ల మంది కస్టమర్లను వచ్చేమూడేళ్లలో రాబట్టగలమని ధీమాగా ఉంది. పేటిఎం ఇప్పటికే దేశంలో అతిపెద్ద ఎలక్ట్రానిక్‌ చెల్లింపుల వ్యాలెట్‌ సంస్థగా నిలిచింది. డిపాజిట్లపై క్యాష్‌బ్యాక్‌ ఆఫర్లు ప్రక టించింది.
ప్రతి కస్టమరు ఒక పేమెంట్‌ బ్యాంకు ఖాతా ప్రారంభిస్తే వెనువెంటనే రూ.250 క్యాష్‌బ్యాక్‌ పొందుతారు. మొత్తం 25వేల రూపాయల బ్యాంకు డిపాజిట్‌తో ఖాతాప్రారంభిస్తే 250 క్యాష్‌బ్యాక్‌ వరిస్తుంది. అలాగే పేటిఎం ఆన్‌లైన్‌ లావాదేవీ లకు ఎలాంటి ఛార్జీలు ఉండవు. అలాగే కనీస నిల్వల షరతులు ఉండవని ప్రకటించింది. సుమారు 50 కోట్ల మంది భారతీయులను ఆర్థికవ్యవస్థలోకి తీసుకురావాలన్న లక్ష్యంతోనే పేటిఎం చెల్లింపుల బ్యాంకు పనిచేస్తుందన్నారు. పొదుపుఖాతాలకు కంపెనీ నాలుగుశాతం వార్షిక వడ్డీని అందిస్తోంది. ప్రపంచంలోనే ఒక కీలక మైనబ్యాంకింగ్‌మోడల్‌ అందించేందుకు ఆర్‌బిఐ తమకు అవకాశం ఇచ్చిందని మా కస్టమర్ల డిపా జిట్లను ప్రభుత్వ బాండ్లలో పెట్టుబడులు పెట్టి భద్రత కల్పిస్తామని, జాతినిర్మాణంలో పేటిఎం పాలుపంచుకుంటుందని సిఇఒ ఛైర్మన్‌ విజ§్‌ుశేఖర్‌వర్మ అన్నారు. పేటిఎం చెల్లింపుల బ్యాంకు ఖాతాలు కేవలం ఎంపికచేసినవారికి మాత్రమే అందుబాటులోనికి వస్తాయి. ప్రాథమికదశలో బీటా బ్యాంకింగ్‌ యాప్‌ను కూడా ఉద్యోగులు, అసోసియేట్‌లకు విడుదలచేస్తామని, పేటిఎం కస్టమర్లు పేమెంట్స్‌బ్యాంక్‌ డాట్‌కామ్‌ లేదా పేటిఎం ఐఒఎస్‌ యాప్‌ డిజిటల్‌ వ్యాలెట్‌లో కాని ఖాతా ప్రారంభించే ఆసక్తిని తెలియజేస్తే లావాదేవీలు చేసుకోవచ్చనివివరించారు. ఒక్క ఏడాదిలోనే 31శాఖలు ప్రారం భిస్తామని ప్రకటించింది. వచ్చేమూడేళ్లలో 50కోట్ల కస్టమర్లకు చేరుకుంటామని వెల్లడించింది. మొదటి ఏడాది మూడువేల కస్టమర్‌ పాయింట్స్‌, 31శాఖలు ప్రారంభిస్తామని అదేతీరు కొనసాగుతుందని వెల్లడించింది.